

**RAZPIS ZA MESTO VODJE (TRENERJA/KE) REPREZENTANCE PARALOKOSTRELSTVA**

Zveza za šport invalidov Slovenije – Slovenski paralimpijski komite Slovenije (Zveza ŠIS-SPK) razpisuje **prosto mesto za vodjo (trenerja/ke) reprezentance paralokostrelstva.**

Naloge in zadolžitve se opravljajo pogodbeno.

Naloge vodje reprezentance so:

* vodenje reprezentance na domačih in tujih tekmovanjih (praviloma okoli 40 dni letno),
* organizacija treningov in priprav članov paralokostrelske reprezentance (predvidoma 35 dni priprav ter treningi selekcije na tedenski ravni),
* spremljanje in usmerjanje razvoja reprezentantov in vključevanje novih,
* pisanje programov dela in poročil.

Za mesto vodje reprezentance je zahtevana najmanj 1. stopnja usposobljenosti v športu – lokostrelstvo, znanje angleškega jezika, vozniški izpit B kategorije ter izkušnje na področju lokostrelstva.

Pisne prijave s kratkim življenjepisom iz katerega naj bodo razvidne izkušnje v lokostrelstvu ali športu invalidov ter morebitnimi dokazili pošljite najkasneje do **31. 12. 2024** na naslov:

Zveza ŠIS-SPK

Cesta 24. junija 23

1231 Ljubljana – Črnuče

ali po elektronski pošti na [info@zsis.si](mailto:info@zsis.si), kjer lahko dobite tudi dodatne informacije.

Več informacij o lokostrelstvu ter o rezultatih slovenske reprezentance najdete na spletni strani [www.zsis.si](http://www.zsis.si) ter www.zsis.si/portfolio-items/paralokostrelstvo/.

Damijan Lazar  
Predsednik Zveze ŠIS-SPK

Ljubljana, 28.11.2024